OzLabs/hebrew-wiki-articles huggingface dataset:
טלולה גרייב

טלולה גרייב (באנגלית: Tallulah Greive; נולדה ב-23 באוקטובר 1997)<ref name="CV"></ref> היא שחקנית סקוטית-אוסטרלית.

==ביוגרפיה==
גרייב נולדה פרת', אוסטרליה ב-23 באוקטובר 1997, להורים אליזבת 'בק' סנדרסון, זמרת ג'אז, וכריס גרייב, טרומבוניסט ג'אז, מלחין ומרצה באוניברסיטה.<ref name="autogenerated1">[https://twitter.com/tallulahgreive/status/648142153919668224 Tallulah Greive on Twitter: My mama @BeccSanderson killing it at @edfringe]</ref><ref name="About Becc Sanderson"></ref> גרייב והוריה עברו לסקוטלנד כשהייתה בת שנתיים והיא גדלה בלייט', אדינבורו. יש לה אחות צעירה יותר, לולה.<ref name="autogenerated2">[https://twitter.com/tallulahgreive/status/338251108906577921 Tallulah Greive on Twitter: So proud of my sister, finished her 5k in under half an hour! #teamlola #edinburghmarathonfestival]</ref>

== קריירה ==
קריירת המשחק של גרייב החלה על הבמה בשנת 2012, שם גילמה את ג'ני במחזה "1001 לילות בצימר של האלמנה טוונקי". החל משנת 2013 היא הופיעה במחזות נוספים. באותה שנה שיחקה בתפקיד ראשון בטלוויזיה כשגילמה בת למשפחה בפרסומת לבנק המלכותי של סקוטלנד. היא גילמה את מליסה אולברייט בסדרה "M.I. High".<ref></ref> בשנת 2014 הופיעה בפרסומת של SNP.<ref></ref> בין השנים 2014–2018, היא גילמה את התפקיד של לורן בסדרה "Millie Inbetween".<ref></ref><ref></ref><ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="3" |2021
|נערות המקהלה
|אורלה
|
|-
|סינדרלה
|הנסיכה גוון
|
|-
|בסגר
|לילי
|
|}

=== טלוויזיה ===
{| class="wikitable"
! שנה
! סדרה
! תפקיד
! הערות
|-
| 2013
| M.I. High
| מליסה אולברייט
| תפקיד ראשי (עונה 6); 12 פרקים
|-
| 2014–2018
| Millie Inbetween
| rowspan="2" | לורן מקדונלד
| תפקיד ראשי (5 עונות); 54 פרקים
|-
| 2019
| Flatmates
| תפקיד ראשי (עונה 1); 10 פרקים
|-
| 2020
| Penance
| מאדי דאגלס
| מיני-סדרה
|-
|2024
|ליידי ג'יין שלי <small>(אנ')</small>
|פטוניה
|5 פרקים
|}

=== תיאטרון ===
{| class="wikitable"
! שנה
! מחזה
! תפקיד
|-
| 2012
| 1001 Nights at Widdow Twankey's B&B
| ג'יני
|-
| rowspan="3" | 2013
| Emily and the Howler's Hollow
| אופימיה
|-
| Love Bites
| קופידון
|-
| Let Sleeping Beauties Lie
| פלורה
|-
| 2014
| Trash Palace
| סלסטה
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה סקוטיות
קטגוריה:שחקניות תיאטרון סקוטיות
קטגוריה:שחקניות ילדות בריטיות
קטגוריה:מהגרות לממלכה המאוחדת
קטגוריה:מהגרים מאוסטרליה לממלכה המאוחדת
קטגוריה:בריטיות שנולדו ב-1997
גרמאניה (דמות)

פיליפ וויט, לאחר מכן ציור זה זוהה ביותר עם הדמות עצמה.]]
גרמאניה (בגרמנית: Germania) היא האנשה של האומה הגרמנית או הגרמנים בכללותה, הקשורה לרוב לתקופה הרומנטית ולמהפכות של 1848, אם כי מאוחר יותר שומשה הדמות על ידי הקיסרות הגרמנית.

==תיאור==
פסלה של גרמאניה ב[[אנדרטת נידרוואלד בעמק הריין, בסביבות 1883]]
"גרמאניה" הוא שמה הלטיני של גרמניה ששמה בגרמנית הוא דויטשלנד, השימוש הגרמני ב"גרמאניה" הלטינית הוא בעיקר ספרותי ופואטי, קורץ לגרמאניה הקדומה וקשור לתחושות פטריוטיות ולאומיות, כמו "הלבטיה" לשווייץ, "היברניה" לאירלנד, "קלדוניה" לסקוטלנד, "לוזיטניה" לפורטוגל וכו'.

גרמאניה מתוארת בדרך כלל כאישה חזקה עם שיער ארוך, זורם, אדמדם-בלונדיני ולבושת שריון. לעיתים קרובות היא אוחזת ברייכסשוורט- "החרב הקיסרית" (Reichsschwert), ומחזיקה מגן בסגנון ימי הביניים הנושא לעיתים דמות של נשר שחור על שדה זהב. בנוסף, לעיתים היא מוצגת כאשר היא נושאת או עונדת את כתר הקיסרות של האימפריה הרומית הקדושה.

בתמונות שלפני 1871 ולאחר 1918, הדגל שהיא מחזיקה הוא הדגל שחור-אדום-זהב של גרמניה המודרנית או הלאומיים הדמוקרטים, אך בציורים בין השנים 1871 עד 1918 זהו הדגל שחור-לבן-אדום של הקיסרות הגרמנית.

===אלמנטים בהופעתה ומשמעותם הסמלית===
* אזיקים מנותצים – היות גרמניה ארץ חופשייה
* נשר רקום על חזה – סמל הקיסרות הגרמנית וחוזק כשלעצמו
* כתר מעלי אלון – הירואיזם
* חרב – כוח ומוכנות להילחם
* ענפי זית מסביב לחרב – רצון לשלום
* טריקולור שחור-אדום-זהב – דגל גרמניה המודרנית והדגל הלאומי-דמוקרטי משנת 1848
* קרני השמש מאחור – תקווה, תחילתו של עידן חדש

==בתרבות==
* השחקנית הגרמנית רובי קומדי הציגה את גרמאניה בקליפ של השיר דויטשלנד שיצא במרץ 2019 על ידי להקת רמשטיין.

==ראו גם==
* דגל גרמניה
* סמל גרמניה

==קישורים חיצוניים==

קטגוריה:האנשת מדינות
קטגוריה:גרמניה: סמלים לאומיים
דגל סגן נשיא ארצות הברית

דגל סגן נשיא ארצות הברית הוא דגלו האישי של סגן נשיא ארצות הברית הנושא את חותם סגן נשיא ארצות הברית, מוקף 4 כוכבים כחולים כהים בפינות על רקע לבן. גרסת הדגל נשמרת בלשכת סגן הנשיא, לעיתים מוצגת על ידי סגן הנשיא בתמונות רשמיות ומונפת על רכבו של סגן הנשיא. דגל סגן נשיא ארצות הברית אושר בהוראת ביצוע 11884.

הדגל הרשמי הראשון של סגן הנשיא הוגדר בשנת 1936, אם כי בעיצוב מיוחד נעשה שימוש פעמיים לפחות בשנות ה-20 של המאה ה-20. הדגל חולק את אותו העיצוב כמו חותם סגן הנשיא מאז 1948, והדגל הנוכחי מתוארך לשנת 1975 כאשר תוכנן מחדש בתקופת נשיאותו של ג'רלד פורד.

==ראו גם==
* דגל נשיא ארצות הברית

==קישורים חיצוניים==

קטגוריה:סגנות נשיאות ארצות הברית
סגן הנשיא
ארצות הברית
לגונדה 11.9

"לגונדה 11.9", שנת 1922
לגונדה 11.9 (באנגלית: Lagonda 11.9) היא מכונית, אשר יוצרה במספר תצורות על ידי יצרנית הרכב הבריטית Lagonda בין השנים 1918–1923.

יוצרו 4,025 יחידות.

==ממאפייני דגם "לגונדה 11.9"==
* "לגונדה 11.9", שבסיס הגלגלים שלה היה ארוך יותר מאשר הדגם הקודם ה"לגונדה 11.1", היה הדגם השלישי שיוצר ודגם הכביש השני שייצרה "לגונדה".
* השלדה והמרכב של דגם ה"לגונדה 11.9", כמו מה שנעשה בדגם "לגונדה 11.1", היו עם צימוד יחידני, מה הפך את ייצור השלדה למיוחד ומהפכני, במיוחד בהתחשב בסטנדרטים הטכניים של אז. זה ייצג קפיצת מדרגה משמעותית עבור היצרנית "לגונדה", בהתחשב בכך שהדגם הקודם, ה"לגונדה 11.1", יוצר ב-745 יחידות.
* מנוע קדמי – אורכי מתוצרת "לגונדה".
* סוג הנעה: הנעה אחורית.
* מנוע קירור מים.
* מערכת היגוי: מימין.
* 4 גלגלים סימטריים.

===דגמים===
* דגם 2 מושבים – קבריולה.
* דגם 4 דלתות – קבריולה.
* דגם מכונית מרוץ "Brooklands racer".

==ראו גם==
* לגונדה LG6
* לגונדה 16/65
* לגונדה 2.6 ליטר
* לגונדה 3 ליטר

==קישורים חיצוניים==

==הערות שוליים==

קטגוריה:מכוניות קבריולה
קטגוריה:דגמי מכוניות שהושקו ב-1918
קטגוריה:מכוניות בריטיות
11.9
אוגוסט פון וילה

אוגוסט פון וילה (בגרמנית: August von Wille: 18 באפריל 1828 – 31 במרץ 1887) היה צייר נוף רומנטי ומאוחר יותר צייר ז'אנר.<ref></ref>

== ביוגרפיה ==
וילה הגיע ממשפחה אצולה בהסן והיה הצעיר מבין שמונה ילדיו של חבר המועצה הממשלתית פרידריך פון וילה (1776–1837).

וילה היה האמן הראשון במשפחתו. הוא למד באקדמיה בקאסל בין השנים 1843–1847 לפני שנכנס לשיעור הנוף של יוהאן וילהלם שירמר באקדמיה לאמנות בדיסלדורף בשנת 1847. לאחר השירות הצבאי בין השנים 1851–1852, המשיך את הכשרתו אצל שירמר עד לשנת 1854. בשנת 1849 הוא חבר באגודת האמנים דיסלדורף מלקסטן.<ref>Lexikon der Düsseldorfer Malerschule 1819 - 1918, Vol.3, Munich 1998, pg.422–426</ref>

וילה התגורר בויימאר בשנים 1859–1863 לאחר שהדוכס הגדול קארל-אלכסנדר פון זקסן-וויימר-אייזנאך מינה אותו כמורה בבית הספר המקומי לאמנות. בשנת 1863 חזר לדיסלדורף עם משפחתו. הוא עבד כצייר דיוקנאות, נוף, אדריכלות וז'אנר. בין היתר נסע לתורינגיה, הסן, הריין התיכון והמוזל. הוא בעיקר צייר בחוץ את נופיו בפורמט קטן.

הוא התחתן עם ציירת החיות קלרה פון וילה ( 1837-1883) ב-31 במאי 1859 ברודסהיים. בנם היה צייר הנוף פריץ פון וילה (1860–1941).

== יצירה ==
מבחינת הסגנון, וילה הלך בעקבות מורו שירמר, אך התנתק מהריאליזם המפורט שלו. עד סוף הקריירה שלו נשאר במסורת בית הספר של דיסלדורף, כולל את נופיו האטמוספיריים. לעיתים קרובות הוא צייר גם מוטיבים עירוניים ואדריכליים רומנטיים, כמו רחובות ציוריים, מפותלים, טירה וחורבות מנזר, לעיתים קרובות עם דמויות. סצינות לאור ירח אופייניות ליצירתו. סצינות היער מעידות על פנייתו לרומנטיקה.

וילה העביר את ציור הנוף ההיסטורי של קרל פרידריך לסינג לפורמט הקטן ולסגנון אידילי. מאוחר יותר החל וילה לצייר נושאי ז'אנר. בנוסף לציורי הנוף והז'אנר, ידועים כמה פורטרטים מצוירים היטב.

== גלריה ==
<gallery mode="packed" heights="180">
File:August von Wille Brand des düsseldorfer Schlosses.jpg

File:August von Wille Der Jäger.jpg

File:Wille Veinitehases.jpg

File:Münchhausen-AWille.jpg
</gallery>
== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1828
קטגוריה:גרמנים שנפטרו ב-1887
קלרה פון וילה

קלרה פון וילה (בגרמנית: Clara von Wille; 1838 – 15 במרץ 1883) הייתה ציירת חיות גרמנית מבית הספר בדיסלדורף.

== ביוגרפיה ==
קלרה פון וילה הייתה הצעירה מבין ארבע בנותיו של רב ההוסרים הפרוסי המלכותי קרל פרידריך פון בטשר (1785–1857) ואשתו יוליאנה וילהלמין שרלוט פון בוגנהאגן (1797–1871) ילידת דיסלדורף.<ref>"Wille, Clara von". In: Friedrich von Boetticher: Malerwerke des 19. Jahrhunderts. Beitrag zur Kunstgeschichte. Vol.II-2, Dresden 1901.</ref>

ב־31 במאי 1859 נישאה לצייר הנוף והז'אנר יליד קאסל, אוגוסט פון וילה ברודסהיים, עמו התגוררה בויימאר בין השנים 1859–1862 ואז חזרה לדיסלדורף. ב-1860 היא ילדה את בנם פריץ פון וילה, שלימים הפך לצייר נוף חשוב. בן שני נולד לפני שחזרה לדיסלדורף.<ref>Wille, Klara von. In: Hans Vollmer (Hrsg.): Allgemeines Lexikon der Bildenden Künstler von der Antike bis zur Gegenwart. Begründet von Ulrich Thieme und Felix Becker. Band 36: Wilhelmy–Zyzywi. E. A. Seemann, Leipzig 1947, S. 12.</ref>

כתלמידה פרטית של קרל פרדיננד זון ולודוויג קנאוס, היא התאמנה בציור. לאחר מכן היא הייתה תלמידה של ציירת החיות הצרפתית רוזה בונר.
קלרה פון וילה, כלב שמירה
עם ציור של כלבים היא הציגה לראשונה ציור בתערוכה השנתית של אגודת האמנות של ריינלנד ווסטפליה בשנת 1856/57 בדיסלדורף. בתערוכות של סוחרי האמנות של דיסלדורף אדוארד שולטה וביסמייר וקראוס, היא יוצגה אז באופן קבוע עם "יצירות בעלי חיים".

התמונות הבאות נרכשו עבור מפעל תרומות לבניין קתדרלת קלן: אחרי הציד (1865), כלב ועוף (1877) ומעבר לחיפוש (1880).

בתערוכת האמנות של ברסלאו בשנת 1871 היא הציגה תמונות נוספות: האורח הלא קרוא, דיוקן כלבים, מסטיף ומשחק שועלים צעירים. רפרודוקציות של ציוריה הופיעו במגזינים המאוירים של אותה תקופה, כמו אורח מוזר (עורב תוקף שני כלבים מול הצריף שלהם).

== קישורים חיצוניים ==

== הערות שוליים ==

קטגוריה:ציירות גרמניות
קטגוריה:ציירים גרמנים
קטגוריה:ילידות 1838
קטגוריה:נפטרות ב-1883
מפרץ מאלי

מפת יוון עם פריפקטורה מודגשת של פתיוטיס
מפרץ מאלי (ביוונית: Μαλιακός Κόλπος) הוא מפרץ במערב הים האגאי. מהווה חלק מקו החוף של פיתיוטיס שביוון. המפרץ משתרע ממזרח למערב לאורך שבין 15 ל-22 ק"מ. המפרץ רדוד מאוד, בעומק מרבי של 27 מטרים. בסטילידה נמצא הנמל היחיד על החוף ומשרת את העיר לאמיה. ממזרח לו נמצאת כף ליכאדה, הנקודה הצפונית-מערבית ביותר של האי אוויה.

== היסטוריה ==
המפרץ נקרא על שם המליינים הקדומים שחיו על גדותיו.

עקב העלייה המתמדת בטפטוף מנהר מהספרצ'יאוס ומהנחלים הקטנים בסביבתו, שנמשך מאות שנים, הצטמצם המפרץ. בקיץ 426 לפני הספירה, פגע צונאמי במפרץ בין קצהו הצפוני של יוביה ללאמיה.<ref></ref> המיצר הקדום של תרמופילאי, שבו נערך קרב תרמופילאי ליד הר קלידרומו ומפרץ מאלי, הפך למישור חוף רחב.

על פי פרוטוקול לונדון משנת 1830 הוגדר קו המחבר בין מפרץ מאלי לנהר אספרופוטמוס כגבול הצפוני של המדינה היוונית העצמאית החדשה.

==קישורים חיצוניים==

== הערות שוליים ==

קטגוריה:יוון: מפרצים
קטגוריה:מפרצים בים האגאי
בום (שיר של קרן פלס)

"בּוּם" הוא סינגל שהוקלט על ידי הזמרת הישראלית קרן פלס בשיתוף הזמרות נטע ברזילי, נסרין קדרי, דורון טלמון והראפרית עדן דרסו. השיר יצא לאור ב-4 במרץ 2021, כסינגל שלא על ידי חברת תקליטים.

== רקע וכתיבה ==
השיר נכתב על ידי קרן פלס ועדן דרסו, הולחן על ידי קרן פלס והופק על ידי פלס בשיתוף עדי רותם. השיר נכתב למטרת עידוד נשים להוציא יותר מוזיקה נשית ולא לפחד. הפרויקט נוצר בשיתוף תחנת הרדיו גלגלצ ויוטיוב. בסמוך לצאתו כסינגל הועלה השיר לרשת הזרמת המדיה ספוטיפיי. השיר יצא לקראת יום האישה ובמקביל אליו יצא סרטון. השיר הושמע בבכורה בתוכנית מדינה בדרך.

== וידאו קליפ ==
הוידאו קליפ המלא שיצא עבור השיר בוים על ידי לליב סיון והועלה לערוץ היוטיוב של גלגלצ ב-4 במרץ 2021. בקליפ ניתן לראות את הזמרות כל אחת מביתה שרות את מילות השיר.

== ביקורת ==
קרן פלס אמרה על השיר: "אני מודה על הזכות להוביל פרויקט מעצים וחשוב כזה ששם בפרונט את המוזיקאיות הישראליות והיצירה שלנו. כל הנשים שתרמו מכשרונן לשיר, הגיעו לאולפן בפתיחות ונדיבות הדדית, מתוך אהבת המוזיקה ותחושת שליחות לדבר. עברתי חוויה מעוררת השראה ואני גאה בתוצאה ובחברותיי המדהימות למקצוע. בום עליכן".

חנית מרינוב, סמנכ"לית שיווק Google בישראל: "מדי שנה אנחנו מפרסמים את עשרת הקליפים האהובים ביותר בישראל ומשנת 2015 ועד היום - רק 20% מהם היו של זמרות. מכאן נולד הרעיון לפנות לגלגלצ לקידום פרויקט מוזיקלי משותף שיעביר את המסר שלא מדובר בגזרת גורל, אלא במצב שצריך לשנות".

נדב רביד, מנהל גלגלצ הוסיף: "40% אחוז מהשירים שאנחנו מנגנים, או מבין אלה שאנחנו מוסיפים לפלייליסט, הם שירים שנשים מעורבות בביצועם, על אף שרק כרבע מהשירים שנשלחים לגלגלצ מדי שבוע הם כאלו. ביחד נוכל אולי לעורר השראה ולאזן קצת את המגרש בו פועלות היוצרות".

== קישורים חיצוניים ==

* 
* 

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי קרן פלס
קטגוריה:שירי נסרין קדרי
קטגוריה:שירי נטע ברזילי
קטגוריה:שירים בעברית
קטגוריה:שירים שנכתבו על ידי קרן פלס
קטגוריה:שירים שהולחנו על ידי קרן פלס
רצון אמיתי (ת'למה)

רצון אמיתי הוא מושג מרכזי בת'למה, אשר מוגדר כיעודו האולטימטיבי של הפרט, שכאשר האדם חי על פיו אז לכאורה הוא חי בהרמוניה מושלמת עם הטבע והיקום<ref></ref> יש הסבורים כי אליסטר קראולי שאב את המושג הזה מהגותו של אליפז לוי, שגרס כי על האדם לגלות אל זהותו האמיתית, אותה הוא כינה "הרצון האמיתי". 

על פי הפילוסופיה של קראולי, האדם שגילה את הרצון האמיתי שלו, מתעלה מעל כל הקונפליקטים הנפשיים שלו, ובא במגע עם האלוהים<ref></ref>.

== הערות שוליים ==

קטגוריה:פילוסופיה
גנאדי טומילוביץ'

גנאדי אנטולייביץ' טומילוביץ (ברוסית: Геннадий Анатольевич Тумилович; נולד ב-3 בספטמבר 1971) הוא כדורגלן עבר בלארוסי ששיחק בעמדת השוער.

==קריירת מועדונים==
טומילוביץ' התחיל את בקבוצת הכדורגל דינמו ברסט ששיחקה אז בליגה הסובייטית השנייה וכעבור שנה חתם בדינמו מינסק מליגת העל הסובייטית. בשנתו השנייה, בלארוס הפכה למדינה עצמאית וכתוצאה מכך הוקמה ליגת העל הבלארוסית, וטומילוביץ' הצטרף לבלארוס מינסק בהשאלה וכעבור שנה חזר לקבוצה הבכירה.

בשנת טומילוביץ' חתם במטאלורג קרסנויארסק מליגת הכדורגל הלאומית של רוסיה, ממנה עבר אחרי שנה לזאריה לנינסק-קוזנצקי. ב- חתם בז'מצ'וז'ינה סוצ'י.

במהלך עונת 1999/2000 חתם בעירוני ראשון לציון מליגת העל. ב-12 בפברואר, ערך את הופעת הבכורה שלו בקבוצה בהפסד 1-0 להפועל פתח תקווה.

בקיץ , טומילוביץ' חזר לרוסיה וחתם בדינמו מוסקבה, ממנה עבר לרוסטסלמאש.

בשנת , טומילוביץ' חתם ברויאל אנטוורפן וכעבור שנה שב לרוסיה כאשר חתם בלוץ'-אנרג'יה ולדיווסטוק.

בשנת , טומילוביץ' חזר לדינמו מינסק בה סיים את הקריירה.

==קריירה בינלאומית==
בצעירותו, טומילוביץ' השתתף בגביע העולם בכדורגל עד גיל 20 עם נבחרת ברית המועצות. ב-7 ביוני 1998, טומילוביץ' ערך את הופעת הבכורה שלו בנבחרת בלארוס בניצחון 0-5 נגד . לזכותו של טומילוביץ' 32 הופעות בנבחרת.

==תארים==
; דינמו מינסק
*ליגת העל הבלארוסית: , 

; אישיים
*הכדורגלן הבלארוסי של השנה: 

==קישורים חיצוניים==

קטגוריה:כדורגלנים בלארוסים
קטגוריה:שוערי כדורגל בלארוסים
קטגוריה:מינסק: כדורגלנים
קטגוריה:כדורגלני דינמו מינסק
קטגוריה:כדורגלני יניסיי קרסנויארסק
קטגוריה:כדורגלני ז'מצ'וז'ינה סוצ'י
קטגוריה:כדורגלני הפועל ראשון לציון
קטגוריה:כדורגלני דינמו מוסקבה
קטגוריה:כדורגלני רוסטוב
קטגוריה:כדורגלני רויאל אנטוורפן
קטגוריה:כדורגלני דינמו ברסט
קטגוריה:כדורגלני נבחרת בלארוס
קטגוריה:כדורגלנים זרים בישראל
קטגוריה:ספורטאים בלארוסים ברוסיה
קטגוריה:ספורטאים בלארוסים בישראל
קטגוריה:ספורטאים זרים בבלגיה
קטגוריה:בלארוסים שנולדו ב-1971
אבו הוריירה

עבד א-רחמן בן סַחְ'ר א-דַּוְסִי (בערבית: عبد الرحمن بن صخر الدوسي) הידוע בשם אבו הוריירה (أبو هريرة)<ref></ref> היה אחד מהצחאבה. חי לצד מוחמד כשנתיים ושלושה חודשים<ref></ref>, ומסר כ-5,374 חדית'ים.

== שמו ==
ישנה מחלוקת בנוגע לשמו האמיתי של אבו הוריירה. הסברה המקובלת ביותר היא ששמו היה עבד א-רחמן בן סח'ר, אך ישנן הרבה סברות אחרות בנוגע לשמו. בין השמות שהעלו ההיסטוריונים היו:

עבד א-רחמן בן ע'נם, עבד בן ע'נם<ref></ref>, עבד נהם בן עאמר, עבד שמס בן עאמר, עמיר בן עאמר, עבד שמס בן סח'ר<ref></ref>, עאמר בן עבד ע'נם.

== דעותיו שקשורים ליהדות ==
קיימת אמירה מפורסמת של אבו הוריירה על היהודים באחרית הימים:<blockquote>השעה האחרונה לא תגיע עד שהמוסלמים יילחמו נגד היהודים, והמוסלמים יהרגו אותם עד שהיהודים יסתתרו מאחורי האבנים והעצים. והאבנים או העצים יגידו: "מוסלמי, עבד אללה ! יש יהודי מאחורי, אז בוא ותהרוג אותו !" — חוץ מעץ הר'רקד (אתד) שלא יאמר זאת, כי הוא מעצי היהודים. <ref></ref></blockquote>

== פטירה ==
יש האומרים שאבו הוריירה נפטר בשנת 681, בגיל 78<ref></ref>, בעוד אחרים גורסים שהוא נפטר בשנת 678<ref></ref>. הסברה הכי נפוצה היא שהוא נקבר באל-מדינה, ויש הגורסים כי הוא קבור בדמשק<ref></ref>. קיימת גם מסורת שהוא קבור ביבנה במבנה שמיוחס {בטעות} גם לקברו של רבן גמליאל דיבנה.

== ראו גם ==
* אבו בכר
* עומר בן אל-ח'טאב

==קישורים חיצוניים==

== הערות שוליים ==

קטגוריה:צחאבה
מוליך למחצה דו-ממדי

מוליך למחצה דו־ממדי (2D semiconductor) הוא משפחה של מוליכים למחצה טבעיים בעובי בסדר גודל אטומי. גים, נובוסלוב ואחרים היו חלוצי התחום כאשר בשנת 2004 דיווחו על חומר מוליך למחצה חדש שיקרא גרפן, אשר בנוי משכבה אטומית של אטומי פחמן המסודרים בשריג דמוי חלת דבש.<ref name="Novoselov2004"></ref> מוליכים למחצה בשכבה דו-ממדית הוא תחום ייחודי עקב התכונות החשמליות שנוצרות בו.

== חומרים דו-ממדיים ==
גרפן חד שכבתי

=== גרפן ===
לגרפן, המורכב מיריעות בודדות של אטומי פחמן, ניידות אלקטרונים ומוליכות תרמית גבוהים. בגרפן פער האנרגיה אינו קיים עקב הימצאות קונוסי דיראק, מה שמייצר אתגר בתחום האלקטרוניקה שתכונות ההולכה בו אינן נשלטות במלואן. שכבות ננומטריות של אלמנטים טור IV אחרים (Si, Ge ו-Sn) מציגים מאפיינים מבניים ואלקטרוניים הדומים לגרפן.<ref></ref>
מבנה שכבתי של h-BN

=== בוריד ניטריד הקסגונלי ===
בורון ניטריד חד-שכבתי משושה (h-BN) הוא מבודד עם פער אנרגיה גבוה (5.97 eV).<ref name="DeanYoung2010"></ref> עם זאת, הוא יכול גם לתפקד כמוליך למחצה עם מוליכות משופרת בשל הקצוות החדים במבנה הזיגזג שלו וכן באמצעות היעדרויות. h-BN משמש לעיתים קרובות כמצע וכמבודד. ל-h-BN יש גם מוליכות תרמית גדולה.
מבנה שכבתי של MoS <sub>2</sub>

=== מתכות מעבר דיכלקוגנידיות ===
שכבות אטומיות של מתכת דיכלקוגנידית (TMD או TMDC) הן סוג של חומרים דו-ממדיים בעלי הנוסחה הכימית MX <sub>2</sub>, כאשר M מייצג מתכות מעבר מקבוצה VI, V ו-VI, ו-X מייצג קלקוגן כגון גופרית, סלניום או טלוריום. כל שכבה בעלת קשרים כימיים חזקים בינה לבין עצמה, אבל חלשים בין שכבות. לכן, ניתן לקלף (exfoliate) בקלות את אותן מתכות לשכבות דקות אטומיות. חומרים אלו בעלי מאפיינים אופטיים וחשמליים התלויי בעובי השכבה. כאשר אלו בשכבה בודדת, פער האנריגה של חלק מחומרים אלו עובר מעקיף לישיר,<ref name="KucZibouche2011"></ref> מה שמוביל ליישומים נרחבים באלקטרואופטיקה,<ref name="WilsonYoffe1969"></ref><ref name="Yoffe1973"></ref> ומחשוב קוונטי.<ref name="Lucatto2019">
</ref>

== סינתזה ==
מערכת CVD לסינתזה של <sub>MoS 2</sub>
מוליכים למחצה דו-ממדים מסונתזים לעיתים קרובות בשיטת CVD. מכיוון ש- CVD יכול לספק גידול שכבתי בשטח רחב, ובצורה איכותית ומבוקרת היטב.<ref name="DuanWang2014"></ref> כאשר מייצרים התקנים על ידי מספר שכבות חד-ממדיות אחת על גבי השנייה, משתמשים לעיתים קרובות בשיטת אקספוליאציה.<ref name="GeimGrigorieva2013"></ref>

== הערות שוליים ==

קטגוריה:פיזיקה של חומר מעובה
קטגוריה:מוליכים למחצה
קטגוריה:ננוטכנולוגיה
טריטמנודון

טריטמנודון (שם מדעי: Tritemnodon) הוא סוג נכחד של יונק מהקבוצה האינודונטה, שחי באמריקה הצפונית בתקופת האאוקן לפני 46–50 מיליון שנה. הוא הוגדר על ידי החוקר ויליאם דילר מתיו בשנת 1906 ומשמעות שמו היא 3 שיניים חותכות.

==מאפיינים ==
המינים של הסוג היו שונים בגודלם ונעו בין גודל של דלק הסלעים לגודל של שועל. הרגליים היו קצרות ודקות יחסית לסוגים אחרים של קראודונטים. הגוף היה מוארך בדומה לגחן. הראש היה דק והיה מצויד בשיניים חדות. מאובנים מהסוג Tritemnodon agilis התגלו בעיקר ב במדינות יוטה וויומינג. כמו הגחן הוא היה טורף זריז שטרף יונקים קטנים יותר, עופות, זוחלים, דו-חיים, חרקים וחסרי חוליות אחרים.

== קישורים חיצוניים ==

== הערות שוליים ==

קטגוריה:בעלי חיים שתוארו ב-1906
קטגוריה:טקסונים שתוארו בידי וויליאם דילר מתיו
קטגוריה:האינודונטה
קטגוריה:יונקים שחיו באאוקן באמריקה הצפונית
קטגוריה:מאובני טקסונים שתוארו ב-1906
Untitled Unmastered

Untitled Unmastered (מעוצב כ-untitled unmastered.) הוא אלבום אוסף של הראפר האמריקאי קנדריק לאמאר. האלבום יצא לאור ב-4 במרץ 2016,<ref></ref> על ידי חברות התקליטים טופ דואוג אנטרטיינמנט, אפטרמת' אנטרטיינמנט ואינטרסקופ רקורדס. האלבום כולל דמויים שלא יצאו שמקורן במהלך הקלטת אלבומו של לאמאר To Pimp a Butterfly משנת 2015, הממשיכים את חקר העבודה של נושאים פוליטיים טעונים ופילוסופיים, כמו גם ניסויים בג'אז חופשי, נשמה, מוזיקה אוונגרדית וסגנונות פאנק.<ref></ref>

האלבום זכה לביקורות חיוביות ממבקרי המוזיקה והגיע היישר אל המקום הראשון במצעד הבילבורד 200, עם 178,000 יחידות שקולות לאלבום במשך השבוע שהסתיים ב-10 במרץ 2016. 142,000 הגיעו ממכירות אלבום טהורות. אלבום האוסף העניק ללאמאר את הפרויקט השני שלו בפחות משנה שהגיע למקום הראשון במצעד.<ref name="bb200debut"></ref> נכון ל-30 באפריל 2016, מכר האלבום 205,000 עותקים בארצות הברית.<ref></ref><ref></ref>

מתוך האלבום יצא השיר "Untitled 07 | 2014 – 2016", בשם "Untitled | Levitate", כסינגל המוביל מתוך האלבום.<ref name="iTunes"></ref> הסינגל הגיע למקום ה-90 במצעד הבילבורד הוט 100.<ref name="sales"></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-2016
קטגוריה:אלבומי קנדריק לאמאר
קטגוריה:אלבומי אוסף באנגלית
קטגוריה:אלבומי דמו
קטגוריה:אלבומים שהופקו על ידי היט-בוי
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי פרנק דוקס
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת טופ דואוג אנטרטיינמנט
קטגוריה:אלבומי חברת אפטרמת' אנטרטיינמנט
יום הכן

יום הכן (באנגלית: Yes Day) הוא סרט קומדיה אמריקאי, בבימויו של מיגל ארטטה, המבוסס על ספר ילדים בעל אותו שם מאת איימי קרוז רוזנטל וטום ליכטנכלד. מככבים בו ג'ניפר גארנר, אדגר רמירס וג'נה אורטגה.

הסרט עלה לשידור ב-12 במרץ 2021 בנטפליקס.<ref name="ReleaseDate"></ref>

== עלילה ==

== שחקנים ==
* ג'ניפר גארנר – אליסון טורס
* אדגר רמירס – קרלוס טורס
* ג'נה אורטגה – קייטי טורס
* ג'וליאן לרנר – ננדו טורס
* אווילי קרגנילה – אלי טורס
* מייגן סטוט – ליילה
* ג'ון דיאן רפאל – אורורה פיטרסון
* נט פקסון – מר דיקון
* לאונרדו נאם – מר צ'אן
* פורצ'ן פיימסטר – ג'ין
* היידן סזטו – השוטר צ'אנג
* גרג קרומר – פרד פיטרסון
* ארתורו קסטרו – השוטר ג'ונס
* מולי סימס – עובדת משאבי אנוש
* H.E.R. – בתפקיד עצמה

== הפקה ==
בספטמבר 2018 פורסם כי ג'ניפר גארנר הצטרפה לצוות השחקנים של הסרט ומיגל ארטטה יביים את הסרט מתסריט של ג'סטין מאלן, עם הפצה של נטפליקס.<ref></ref> באוקטובר 2019 הצטרפו ג'נה אורטגה, אדגר רמירס וג'וליאן לרנר לצוות השחקנים.<ref name="deadline1"></ref><ref></ref> באפריל 2020, מייגן סטוט הודיעה שהיא הצטרפה לצוות השחקנים של הסרט.<ref></ref>

שלב הצילומים החל בנובמבר 2019 בלוס אנג'לס.<ref></ref>

== הפצה ==
הסרט עלה לשידור בכל הפלטפורמות של "נטפליקס" ב-12 במרץ 2021.

== קישורים חיצוניים ==

* 

== הערות שוליים ==

קטגוריה:סרטי 2021
קטגוריה:סרטי קומדיה אמריקאיים
קטגוריה:סרטים באנגלית
קטגוריה:נטפליקס: סרטים
גביע CEV

גביע CEV הוא התחרות הרשמית השנייה בחשיבותה למועדוני כדורעף גברים באירופה ומתקיימת מדי שנה. עד שנת 2000 נקראה בשם גביע מחזיקות הגביע של CEV. בשנת 2000 שונה שמה לגביע הקבוצות הטובות ביותר של CEV ובשנת 2007 שונה שמו לגביע CEV.<ref></ref> גביע CEV שהיה קיים בעבר שונה לשם "גביע האתגר של CEV". CEV הוא ראשי התיבות באנגלית ל"קונפדרציית הכדורעף האירופית".

== שמות ==
* גביע מחזיקות הגביע של CEV (1972–1973 עד 1999–2000)
* גביע הקבוצות הטובות ביותר של CEV (2000–2001 עד 2006–2007)
* גביע CEV (2007–2008 ואילך)

== זוכות ==

== סטטיסטיקה ==
=== תארים לפי מדינה ===
{| class="wikitable" style="text-align:center"
!#
! מדינה
! זכיות
|-
| 1
| 
| 21
|-
| 2
| 
| 75
|-
| 3
| 
| 4
|-
| rowspan="2" |4
| 
| 2
|-
| 
| 2
|-
| rowspan="10" |6
| 
| 1
|-
| 
| 1
|-
| 
| 1
|-
| 
| 1
|-
| 
| 1
|-
| 
| 1
|-
| 
| 1
|-
| 
| 1
|-
| 
| 1
|-
| 
| 1
|-
|}

== קישורים חיצוניים ==

* 
* [http://www.cev.eu אתר CEV]
* [https://www.cev.eu/Competition-Area/History.aspx?ID=1194 היסטוריית התחרות]

== הערות שוליים ==

קטגוריה:תחרויות כדורעף באירופה
ספליטרטרן

ספליטרטרן (בגרמניה: Splittertarn; "סכמת שבב") או ספלינטרמוסטר (Splittermuster) הוא הכינוי לסכמת הסוואה, שפותחה בשנות ה-30 בגרמניה הנאצית וכיום נגזרות שלו משמשות מספר מדינות בהן בולגריה ושוודיה.

השם "ספליטרטרן" או "סכמת שבב" (באנגלית: Splinter Pattern) נובע מהשימוש בצורות גאומטריות חדות, אשר בדומה לסכמות צבאיות רבות, נועדו לשבור את צורת העצם המוסווה. הסכמה הראשונית כללה שילוב של ארבעה צבעים, בהם רקע ירוק שעליו הוצבו צורות מוארכות בצבעי חום בהיר (חול) וחום אדמדם (חלודה), מעל הצורות הייתה שכבה נוספת של דפוס הדומה לטיפות או שבבים דקים בגוון ירוק שהוצבו לסירוגין לאורך הסכמה כולה.

סכמת הספליטרטרן הייתה הראשונה שאומצה בהצלחה בכוחות הגרמנים לקראת מלחמת העולם השנייה והייתה אחת הסכמות הנפוצות בקרב כוחות היבשה של הוורמאכט (היר) והפאלשירמייגר (צנחנים). סכמות נוספות שפותחו בגרמניה לאחר מכן עברו לכיוון עיצובי מעוגל וצבעוני יותר, אך הוא השפיע על מגוון סכמות הסוואה ברחבי העולם במהלך ולאחר המלחמה, בהן המעיל דניסון הבריטי וסכמת סטריכטרן או "גשם" של מזרח גרמניה.

==משתמשות עיקריות==
חיילים שוודים ב[[אפגניסטן עם מדים בסכמת M90K המדברית וציוד לחימה בסכמת M90 המיוערת, 2010.]]
משתמשות לשעבר:
* גרמניה הנאצית - מספר וריאציות של הספליטרטרן נכנסו לשירות הזרועות השונים של הוורמאכט, בהן ספליטרטרן 31 בשירות צבא היבשה וספליטרטרן 41 בשירות הלפוטוואפה והיה בשימוש נרחב של יחידות הפאלשירמייגר.
* גרמניה המערבית - עם הקמתו מחדש של הבונדסוור בגרמניה המערבית, נעשה שימוש בסכמה מדגם 1956 במשך מספר שנים עד שהוצא משירות בהדרגה לטובת מדי חאקי ירוקים.

משתמשות כיום:
* בולגריה - צבא בולגריה עשה שימוש נרחב במספר סכמות מבוססות על הספליטרטרן הגרמני מאז מלחמת העולם השנייה, בעיקר לשימוש כוחות מוצנחים ומיוחדים. הסכמה הנוכחית בשימוש היא דגם משנת 1997 המורכב משלושה צבעים בצורות קטנות יותר מהמקור ההיסטורי.
* שוודיה - הכוחות השוודים פיתחו את סכמת ה-M90 בתחילת שנות ה-90 לשימוש כלל היחידות כסכמת מדים בסיסית עם מספר וריאציות בהתאם לאזור שירות (אזור מיוער, מדברי ומושלג). הסכמה נכנסה לשימוש נרחב גם בכלי רכב ואף ספינות, היא מורכבת מצורות הפזורות באופן מאוזן יותר וללא שכבת ה"שבבים" של הסכמה המקורית.

== גלריה ==
<gallery widths=200 heights=150>
קובץ:Luftwaffen-Splittermuster 41 (cropped).jpg|ספלינטרטרן 41 של הלופטוואפה
קובץ:BW Splittertarn.png|הדגם ששימש בשנים הראשונות של הבונסוואר (דגם 1956)
קובץ:Sweden M90 pattern.svg|סכמת M90 השוודית
קובץ:M90K Camo.jpg|סכמת M90K המדברית
</gallery>

==ראו גם==
* לטאה (סכמת הסוואה)
* פלקטרן

==קישורים חיצוניים==

* [https://camouflage.fandom.com/wiki/Splittertarnmuster עמוד אודות הסכמה] באתר Camoflage.fandom.

קטגוריה:סכמות הסוואה
קטגוריה:אמצעי לחימה גרמניים
לירן סגל

לירן סגל, מרץ 2021
לירן סגל (נולד ב-1980) הוא במאי טלוויזיה, וידאו קליפים ופרסומות ישראלי. כתב וביים קליפים לאמנים ישראלים רבים, ביניהם לרן דנקר, הראל סקעת, רביב כנר ועוד.

==ביוגרפיה==
לירן סגל, בעל תואר ראשון בחוג לקולנוע וטלוויזיה באוניברסיטת תל אביב, משמש מאז שנת 2005 כבמאי פרסומות, קליפים וסרטים קצרים.

את דרכו התחיל בלימודי משחק בבית הספר למשחק של יורם לוינשטיין ובעבודה כשחקן בצוותי בידור ברחבי הארץ. לאחר שהצטרף לחוג לקולנוע וטלוויזיה באוניברסיטת ת"א עבר לצד השני של המצלמה. במסגרת הלימודים יצר פיילוט לתוכנית מערכונים לערוץ ביפ וביים שבעה פרקי מערכונים לערוץ. בהמשך ביים תוכניות רבות עבור ערוץ 10, הוט, ערוץ 24 ועוד, ביניהן הסידרות "קומדי סנטרל סטיישן", "רוקרימון" ו"כחולים".

ביים עשרות תוכניות טלוויזיה ומאות וידאו-קליפים עבור האומנים הגדולים ביותר ביניהם: אליעד נחום, שירי מיימון, נועה קירל, עדן בן זקן, יובל דיין, אייל גולן, סאבלימינל, לירן דנינו, עידן עמדי, שרית חדד, שמעון בוסקילה, עדן חסון, נסרין קדרי, קובי פרץ, דיקלה, ירדנה ארזי, ארז לב ארי ועוד.

נודע בעיקר בזכות הקליפ שבים לאליעד נחום, "מסע" שזכה גם בשיר השנה שנתיים ברציפות ובזכות הקליפ מאושרים שביים לדולי ופן אשר אירחו את נועה קירל ולירן דנינו שזכה לשיר המושמע ביותר בשנת יציאתו.

בשנת 2022 כתב וביים קליפים ללהיטים שונים ביניהם: "מי לא יבוא" של אברהם טל ובניה ברבי "חזרה למציאות" של רן דנקר, "ברוך הבא לבלאגן" של הראל סקעת, "רק טוב" של עילי בוטנר וילדי החוץ ולמספר להיטים מאלבום האולפן האחרון של רביב כנר.

עוסק גם בבימוי פרסומות. ביים פרסומות עבור חברות רבות בשוק הישראלי, ביניהן לשופרסל, קפה ג'ו, גולדה, תנובה, הוניגמן, XL, גינדי, מיצובישי, מלונות אסטרל, בית החולים שיבא, האגודה לסוכרת נעורים, נעמת ועוד.

נשוי ואב לשלושה, מתגורר בבנימינה.

==קישורים חיצוניים==

* 
* 

==הערות שוליים==

קטגוריה:בוגרי גימנסיה גן נחום (ראשון לציון)
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:במאי טלוויזיה ישראלים
קטגוריה:תל אביב-יפו: אישים
קטגוריה:בנימינה-גבעת עדה: אישים
קטגוריה:ישראלים שנולדו ב-1980
יחסי הממלכה המאוחדת – כף ורדה

יחסי הממלכה המאוחדת–כף ורדה הם יחסי החוץ בין הממלכה המאוחדת וכף ורדה.

== סקירה כללית ==
שתי המדינות כוננו יחסים דיפלומטיים בשנת 1975, זמן קצר לאחר שכף ורדה זכתה בעצמאותה מפורטוגל.

== נציגויות דיפלומטיות ==
* בריטניה מיוצגת בכף ורדה באמצעות שגרירותה בדקר, סנגל.
* כף ורדה אינה מיוצגת בבריטניה לא בדרג השגרירות ולא בדרג הקונסוליה.

== הערות שוליים ==
משה טולידאנו

רבי משה (ב"ר דניאל) טוֹלִידַאנוֹ (ה'תפ"ד, 1724 - י"ג בטבת ה'תקל"ג, 7 בינואר 1773) היה דיין, פוסק הלכה ומגדולי חכמי העיר מקנס שבמרוקו. חיבר את הספרים "מלאכת הקודש", "השמים החדשים", "משחת קודש" ועוד.

== ביוגרפיה ==
נולד במקנס לרבי דניאל טולידנו. בילדותו למד אצל הרב שמואל אבן מרגי ורבי מרדכי בירדוגו (המרבי"ץ). בשנת ה'תקט"ו גלה לסאלי עקב רעידת האדמה ולמד שם אצל רבי חיים טולידאנו (מהרח"ט דמן סאלי) ובהמשך כשחזר למכנאס אצל רבי חיים טולידאנו (בן משה). לאחר פטירת רבי חיים, למד אצל רבי יעקב טולידאנו (המהרי"ט).<ref>השמים החדשים מהדורה חדשה עמוד 20.</ref>

בשנת ה'תק"ח נשא לאישה את אסתר בת דודתו, שילדה לו ארבעה בנים וכולם מתו בהיותם קטנים.<ref>השמים החדשים מהדורה חדשה עמוד 18.</ref> בשנת ה'תקכ"ט (1769)<ref>במלכי רבנן בערכו כתב שבשנת ה'תקכ"ג התנה לדיין. אך בשו"ת השמים החדשים מהדורה חדשה עמוד 19 הערה 29 הוכח שהתמנה לדיין רק בשנת ה'תקכ"ט.</ref> התמנה לדיין בבית הדין הגדול במקנס יחד עם הדיינים רבי שלמה טולידאנו (מהרש"ט שהיה בן דודו) ורבי יקותיאל בירדוגו. בשנתיים הראשונות לדיינותו כיהן יחד עם רבי יעקב טולידאנו (המהרי"ט). מאז פטירת המהרי"ט כונה בית דינם בפי שאר חכמי מרוקו: 'בית דין של שלש במכנאס'.<ref>ראו בערך רבי יקותיאל בירדוגו.</ref>

בלט כמחזק מנהגים שונים על פי ההלכה. כך למשל ביסס את המנהג שלא היו אומרים חזרת הש"ץ בתפילות,<ref>שו"ת השמים החדשים סימן ט'.</ref> ואת מנהג אכילת החגבים.<ref>מלאכת הקדש פרשת שמיני.</ref>

חיבור מפורסם שלו הוא "מלאכת הקודש" על פירוש רש"י לתורה, שאף זכה לאזכורים בידי מחברים רבים, בהם רבי חיים פלאג'י ועוד.

נפטר ללא בנים ביום י"ג בטבת ה'תקל"ג (1773) ונקבר במקנס. אך הותיר כמה בנות, מבין חתניו בולטים הרבנים מאיר טולידאנו (ב"ר משה) ויוסף טולידאנו (ברבי משה בנו של המהרי"ט).

== חיבוריו ==
* "מלאכת הקודש" - על פירוש רש"י על התורה, יצא לאור בחייו.<ref>נכתב בחמש מהדורות שונות מכתיבת המחבר עצמה.</ref>
* שו"ת "השמים החדשים" - יצא לאור לראשונה על ידי רבי רפאל ברוך טולדנו בשנת ה'ת"ש, ולאחר מכן בשנת ה'תשע"ג על ידי מכון אור וטוב ירושלים.
* "ירח למועדים" - על לוח השנה.
* "משחת קודש" - פירושים על התורה ודרושים למעגל השנה, הוצא לאור בשנת תשפ"א.<ref>[https://www.sefer.org.il/Product.aspx?ProductID=36159596 ספר משחת קודש] באתר sefer</ref>

== קישורים חיצוניים ==
* 
* 

==הערות שוליים==

קטגוריה:מקנס: רבנים
קטגוריה:דבדו
קטגוריה:דבדו: רבנים
קטגוריה:רבנים מרוקאים
קטגוריה:ילידי 1724
קטגוריה:נפטרים ב-1773
The Lucky One (שיר של לורה ברניגן)

The Lucky One (בעברית: בר המזל) הוא שיר שהוקלט על ידי הזמרת האמריקאית לורה ברניגן, מתוך אלבום האולפן השלישי שלה, Self Control.<ref name=":0"></ref> השיר יצא לאור ב-2 ביולי 1984, על ידי חברת התקליטים אטלנטיק רקורדס, כסינגל השני מתוך האלבום.<ref name=":0" />

השיר הגיע למקום השישי במצעד השירים העכשוויים למבוגרים.<ref></ref>

== רקע וכתיבה ==
השיר נכתב על ידי ברוס רוברטס והופק על ידי ג'ק וייט ורובי ביוקנן.<ref></ref> הופעתה של ברניגן עם "The Lucky One" זכתה בפרס גרנד פרי, בפסטיבל המוזיקה בטוקיו שהתקיים ב-1 באפריל 1984; הפרס היה שלושה מיליון ין (13,400 דולר). השיר שימש כשיר הנושא לסרט הטלוויזיה "אהבה לא נדירה" מ-1983.<ref></ref>

כמה עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.5 מיליון השמעות.<ref></ref>

== הצלחה מסחרית ==
השיר זכה להצלחה מסחרית ברחבי העולם. במצעדי הבילבורד זכה להצלחה הרבה ביותר, כאשר הגיע למקום ה-20 במצעד הבילבורד הוט 100,<ref name=":1"></ref> למקום ה-13 במצעד השירים העכשוויים למבוגרים,<ref name=":1" /> למקום העשירי במצעד שירי הדאנס קלאב,<ref name=":1" /> ולמקום ה-22 במצעד 100 שירי הקאשבוקס.<ref name=":1" /> בקנדה הוט 100 דורג במקום ה-53 בלבד.<ref></ref>

במצעד הסינגלים שבצרפת זכה להצלחה נאה, כאשר דורג במקום ה-27.<ref></ref> באירופה הוט 100 דורג במקום ה-37.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|2 ביולי 1984
|תקליט 7 אינץ' • תקליט 12 אינץ'
|אטלנטיק
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 1984
קטגוריה:סינגלים מ-1984
קטגוריה:שירי לורה ברניגן
קטגוריה:שירים באנגלית
קטגוריה:שירים על מזל
קטגוריה:שירי סינת'-פופ אמריקאיים
קטגוריה:סינגלים בהוצאת אטלנטיק רקורדס
אדמונד וודיק

אדמונד לודוויג אדוארד וודיק (בגרמנית: Edmund Ludwig Eduard Wodick: 21 בנובמבר 1816 – 10 במרץ 1886) היה צייר גרמני מתקופת בידרמאייר, הידוע בנופים, דיוקנאות וסצינות ז'אנריות.

== ביוגרפיה ==
אביו היה צייר דקורטיבי שהעביר לו את השיעורים הראשונים שלו. לאחר שלמד בבית הספר לאומנויות ומלאכה במגדבורג, הוא היה חניך לליתוגרפיה. לפני שסיים את הכשרתו, קרוב משפחה רחוק, עזר לו להירשם לבית הספר לאמנות בדיסלדורף וללמוד אצל וילהלם פרידריך שדו. הוא היה שם משנת 1837 עד 1841. גם קרל פרדיננד זון ורודולף ויגמן היו בין המדריכים שלו.<ref>Lisa Hackmann: "Wodick, Edmund", in: Bénédicte Savoy and France Nerlich (Eds.): Pariser Lehrjahre. Ein Lexikon zur Ausbildung deutscher Maler in der französischen Hauptstadt. Vol.1: 1793-1843. De Gruyter, 2013, , S. 316-318.</ref>

לאחר סיום הלימודים הוא יצא ל"סיור הגדול", החל מפריז. כשהיה שם, הוא למד שיעורי ערב מפול דלארוש והכין עותקים במוזיאון הלובר. בשנת 1842 השתתף בתערוכה בסלון. בעקבות זאת, ביקר בשווייץ ובצפון איטליה, ולבסוף עשה את דרכו לרומא, שם בילה שנה וחצי, הכין רישומים וחקר את הפסלים. הוא עבד גם כצייר פורטרטים, וקיבל עבודות מהמלך לודוויג הראשון והנסיך הנרי מפרוסיה. לאחר שעזב את רומא, סייר בספרד וביקר במרוקו. בזמן שהותו במדריד הוא התוודע למנהל מוזיאון דל פראדו.

הוא שב למגדבורג דרך צרפת בשנת 1846, התחתן עם אהובת מתקופת ילדותו, ופתח סטודיו והפך אותו למקום מפגש של אמנים, סופרים ואנשי תיאטרון. עבודותיו מתקופה זו הן בעיקרן ספרדיות ומזרחיות. מאוחר יותר, הוא ביסס את עצמו כצייר פורטרטים. מצויריו כללו אנשי עסקים מקומיים רבים, אנשי דת ופוליטיקאים וכן את המלך (לימים, קייזר) וילהלם הראשון.<ref>Matthias Puhle (Ed.): Edmund Wodick (1816–1886). Ein Magdeburger Maler des späten Biedermeier. Mitteldeutscher Verlag, 2011, (Exhibition catalog, Kulturhistorisches Museum Magdeburg)</ref>

הוא היה חבר בחברות אמנות רבות והקים בשנת 1859 את "אתנה", עמותה ל"אמנות, מדע והומור ". במהלך שנות ה -60 וה -1870 הוא נסע ושהה ברחבי בהרי בוואריה, אוסטריה ושווייץ (בעיקר אזור הרץ), ומילא ספרי רישומים בציורים ובצבעי מים.

שנתיים לאחר מות אשתו בשנת 1884, הוא נכנע לסיבוכים רפואיים ונפטר מדלקת ריאות.

רבות מיצירותיו אבדו במהלך שתי מלחמות העולם, אך אוסף נרחב עדיין קיים במוזיאון מגדבורג.

== גלריה ==
<gallery mode="packed" heights="180">
File:Wodick-Hunting.jpg|צייד

File:Wodick-Dance.jpg|הריקוד

File:Wodick-Stealing.jpg|גנבים

File:Wodick-Family.jpg|משפחה

File:Granada, 1886, Öl auf Leinwand.jpg|גרנדה
</gallery>

== קישורים חיצוניים ==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1816
קטגוריה:גרמנים שנפטרו ב-1886
גייב יורק

גייב יורק (באנגלית: Gabe York; נולד ב-2 באוגוסט 1993) הוא כדורסלן אמריקאי בעמדת הרכז.

== קריירה ==
ב-22 ביולי 2016 חתם יורק בקבוצת ונולי קרמונה האיטלקית. ב-15 בנובמבר 2016 עזב יורק את הקבוצה לאחר שהעמיד ממוצעים של: 4.3 נקודות ו-2.5 ריבאונדים כאשר שיחק שישה משחקים בלבד.

שישה ימים בלבד לאחר שעזב את ונולי קרמונה חתם יורק באירי בייהוקס מליגת הפיתוח של ה-NBA שם רשם שיא קריירה של 38 נקודות בניצחון 99–118 על סאות' ביי לייקרס (קבוצת הבת של לוס אנג'לס לייקרס).

ב-31 ביולי 2017 חתם יורק במדי ביירוית מליגת העל הגרמנית בכדורסל, בה קלע 14.2 נקודות למשחק.

ב-5 בספטמבר 2018 חתם יורק באורלנדו מג'יק ששלחה אותו לקבוצת ליגת הפיתוח לייקלנד מג'יק.

ב-12 באפריל 2019 חתם יורק בא.א.ק אתונה מליגת העל היוונית וליגת האלופות בכדורסל עד סוף עונת 2018–2019.

לפני תחילת עונת המשחקים 2019\2020 חתם יורק בשטרסבורג מה-pro a.

ב-30 בנובמבר 2020 חתם יורק בהפועל תל אביב מליגת העל, שם מעמיד ממוצעים של 9.8 נקודות, 2.3 אסיסטים, 2.2 ריבאונדים ו 1.7 חטיפות. במחזור השמיני מול עירוני נהריה יורק רשם שיא עונתי של 20 נקודות בניצחון קבוצתו 94:71. ב-18 במרץ 2021 שוחרר מהקבוצה.

== קישורים חיצוניים ==

* [https://basket.co.il/player.asp?PlayerId=12667 פרופיל] באתר של מנהלת ליגת העל כדורסל.

קטגוריה:כדורסלני אינדיאנה פייסרס
קטגוריה:כדורסלני פורט ויין מאד אנטס
קטגוריה:כדורסלני הפועל תל אביב
קטגוריה:כדורסלני א.א.ק. אתונה
קטגוריה:כדורסלני אורלנדו מג'יק
קטגוריה:כדורסלני שטרסבורג
קטגוריה:כדורסלני לייקלנד מג'יק
קטגוריה:כדורסלני קולג' פארק סקייהוקס
קטגוריה:אמריקאים שנולדו ב-1993
חיים טולידאנו (מהרח"ט)

רבי חיים טולידאנו (מכונה מהרח"ט; סביב ה'תמ"ז, 1687 - ה'תק"י, 1750), היה פוסק הלכה, אב בית דין ורבה של מקנס במאה השמונה עשרה. מחבר השו"ת "חק ומשפט".

== קורותיו ==
נולד במקנס לרבי משה טולידאנו, בן למשפחת טולידאנו שמקורה בטולדו שבספרד.<ref>לאחר גירוש ספרד, התיישבו אבות המשפחה בפאס, ומשם היגרו למקנס והיו לראשוני הרבנים שהתיישבו בעיר וייסדו שם ישיבה.</ref> למד אצל רבי חביב טולידאנו רבה של מקנס (עד שנת תע"ו). בשנת תפ"ג, סמוך לפטירת אב בית הדין, דודו מצד אימו הרב משה טולידאנו, התמנה לדיין לצד הדיינים: היעב"ץ, המשבי"ר ורבי משה אדהאן. לאחר פטירת רבי משה אדהאן בשנת תצ"ז, החל לכהן כאב בית הדין ורבה של מקנס עד לפטירתו. מתלמידיו נמנים רבי משה טולידאנו בעל 'מלאכת הקודש', ורבי משה טולידאנו בן המהרי"ט.

נפטר במגפה בשנת ה'תק"י. לאחר פטירתו, החליפו אחיו רבי יעקב טולידאנו (מהרי"ט) כאב בית הדין ורבה של מקנס.

== ספריו ==
* עץ הדעת - ביאור על הש"ס
* עץ חיים - ביאור על ארבעה טורים
* חק ומשפט - יצא לאור על ידי רבי רפאל ברוך טולידנו, פאס, תר"ע<ref>[https://www.hebrewbooks.org/pdfpager.aspx?req=797&st=&pgnum=3 ספר חק ומשפט] באתר היברובוקס</ref>

== הערות שוליים ==

קטגוריה:רבנים מרוקאים
קטגוריה:יהודים מרוקאים
קטגוריה:מקנס: רבנים
גובה היוהרה

השוואה בין גובה היוהרה (מוגדר כהבדל בין גובה השיא לגובה רצפת הקומה העליונה המאוישת הגבוהה ביותר) של כמה מבנים שהיו הגבוהים בעולם
גובה היוהרה (Vanity height) מוגדר על ידי המועצה לבניינים גבוהים וסביבת מחיה עירוני (CTBUH) כהפרש הגובה בין החלק הגבוה ביותר של גורד שחקים לקומה הגבוהה ביותר הנמצאת בשימוש (לרוב מצפה כוכבים, משרד, מסעדה, קומה מסחרית/סיפון תצפית או מלון/מגורים). מכיוון ש- CTBUH מדרג את הבניינים הגבוהים בעולם לפי גובהם עד לשיא, מספר מבנים נראים גבוהים יותר בדירוג מאשר בדרך כלל בגלל צריחים ארוכים במיוחד. <ref></ref>

המחלוקת החלה כאשר מגדלי פטרונס הוכתרו בתואר המבנים הגבוהים בעולם בשנת 1998, אף על פי שהגג שלהם היה נמוך ב-63.4 מטרים מזה של מגדל ויליס, שאחז בתואר עד אז, כך שהם זכו בתואר הנחשק בזכות הצריחים שבראשם. האוחז בתואר הנוכחי, בורג' ח'ליפה שבדובאי, איחוד האמירויות הערביות, מתנשא רשמית לגובה של 828 מטרים, אך הקומה הגבוהה ביותר המוציה בשימוש יום-יומי ממוקמת בגובה 585 מטרים מעל פני הקרקע. לכן, גובה היוהרה שלו מוגדר להיות 244 מטר, או 29% מגובה הבניין הכולל. ללא תוספת גובה זאת, הבניין עדיין היה אוחז בתואר הגבוה בעולם, אך בהפרש של שני מטרים בלבד מהבא בתור אחריו, מגדל שאנגחאי שבסין. <ref>https://www.skyscrapercenter.com/building/shanghai-tower/56</ref>

מגדל ג'דה שבסעודיה, המועמד המוביל להדחת הבורג' חליפה מתואר הבניין הגבוה בעולם, צפוי להיתמר לגובה של מעל 1,000 מטרים, אך הקומה הגבוהה ביותר שלו צפויה להיות ממוקמת בגובה של 630 מטרים מעל פני הקרקע. המשמעות היא ש 370 המטרים העליונים (שווה ערך לבניין בן 85 קומות), או 37% מגובה הבניין הכולל אינם יהיו ניתנים לשימוש. כאשר גובה היוהרה אינו נכלל, התקדמות הגובה של הבניינים הגבוהים בעולם נראית צנועה בהרבה בהשוואה.<ref></ref>

ה-CTBUH דורש כי גובה היוהרה של המבנה יהווה פחות מ 50% מהגובה הכולל של המבנה כדי שיוגדר כ"בניין". אחרת, הוא נחשב למגדל תקשורת ואינו כשיר לדירוג.

== ראו גם==
* גורדי השחקים הגבוהים בעולם

==הערות שוליים==

קטגוריה:גורדי שחקים
קטגוריה:קצרמר אדריכלות
ליפקי

פנורמה של ליפקי
ליפקי (באוקראינית: Липки) הוא שם של אזור היסטורי של קייב הממוקם ברובע פצ'רסקי בעיר.

השם ליפקי נגזר מעץ טיליה (Lypa). ליפקי הוא הרובע הממשלתי בפועל של אוקראינה.

בתקופת רוסיה הצארית, ליפקי נחשב לאזור של אחוזות אופנתיות של האצולה. בתקופה הסובייטית היו כאן בתי המגורים של נומנקלטורה, והמוסדות העיקריים של שלטון המדינה היו ממוקמים ברחובות הסמוכים<ref>https://dayting.com.ua/en/lypky-kiev</ref>.

== אתרים ראויים לציון ==
* בניין הבנק הלאומי של אוקראינה
* בית הכימרות
* אדמיניסטרציה של נשיא אוקראינה
* בניין ממשלת אוקראינה
* המוזיאון הלאומי לאמנות של אוקראינה

==קישורים חיצוניים==

==הערות שוליים==

קטגוריה:קייב: גאוגרפיה
סטילידה

סטילידה (ביוונית: Στυλίδα, ביוונית עתיקה: rτυλίς, סטיליס) היא עיר ורשות מוניצפלית בפתיוטיס, יוון.

אוכלוסייתה של העיר הייתה 6,126 (נכון ל-2011).

== היסטוריה ==
אזכור ראשון של העיירה סטילידה היה בתקופה קדומה, בה העיירה נקראה פלארה (ביוונית עתיקה Φάλαρα). בעיירה מבנים וחפצים עתיקים רבים, ביניהם החומה ליד כנסיית אגיה יקטריני, קברים הממוקמים ליד רחוב קרקאלי ופסיפס מתחת לרחוב אלפתריו וניזלו.

== עירייה ==
הרשות המוניצפלית סטילידה הוקמה בשנת 2011 ברפורמת השלטון המקומי על ידי מיזוג של שלוש העיריות לשעבר, שהפכו לרשות אחת:
* אכינאי
* פלסגיה
* סטילידה

== גאוגרפיה ==
עיר הנמל סטילידה נמצאת על החוף הצפוני של מפרץ מאלי, במורדותת הדרומיות של הר אותריס, היא נמצאת 17 ק"מ ממזרח ללאמיה, בירת פתיוטיס.

== תחבורה ==
העיירה מקושרת ברכבת למרכז יוון דרך קו ליאנוקלאדי – סטילידה. הכביש הלאומי היווני 1 עובר בעיירה.

== עיירות תאומות ==
* אמליה, איטליה – משנת 2002

== קישורים חיצוניים ==
* 
* [https://web.archive.org/web/20110721083328/http://www.stylida.gr/en/ עיריית סטילידה] ו

קטגוריה:יוון: ערים
סמואל פאפרו

סמואל פאפרו (באנגלית: Samuel Paparo; נולד ב-18 בנובמבר 1964) הוא קצין בדרגת אדמירל המכהן כמפקד פיקוד האינדו-פסיפי של ארצות הברית.

==ביוגרפיה==
פאפרו נולד וגדל במורטון שבפנסילבניה. ב-1987 סיים לימודי תואר ראשון באוניברסיטת וילאנובה והתגייס לצי ארצות הברית.

הוא בעל תואר שני בניתוח מערכות מבית הספר של הצי ללימודים מתקדמים ותואר שני ביחסים בין-לאומיים מאוניברסיטת אולד דומיניון. כמו כן סיים לימודים במכללת המלחמה של חיל האוויר ובמכללת המלחמה של הצי.

בשירותו בצי הוכשר כטייס והוא בוגר בית הספר לטיסה קרבית (טופ גאן). שירת בטייסת התקיפה 14 כטייס מטוסי F-14 טומקט. ב-1995 נשלח לחילופי קצינים והטיס מטוסי F-15 איגל בטייסת 71 של חיל האוויר האמריקאי. שירת בטייסת התקיפה 15 כטייס מטוסי F/A- 18 הורנט. בשנים 2002–2004 שימש ראש ענף F/A 18 הורנט במפקדת הצי. בשנים 2004 עד 2006 פיקד על טייסת התקיפה 195 שהוצבה ביפן על נושאת המטוסים "קיטי הוק". לאחר מכן פיקד על צוות שיקום אזורי באפגניסטן. במאי 2008 מונה למפקד טייסת התקיפה 106, באוקטובר 2009 מונה לסגן מפקד כנף 7 ובאוגוסט 2011 מונה למפקד הכנף, תפקיד אותו מילא עד דצמבר 2012. תפקידים נוספים אותם מילא הם מנהל לחימה במרכז מבצעי האוויר והחלל בבסיס חיל האוויר אל-חודייד שבקטר ותפקידי מטה בפיקוד כוחות צי ארצות הברית וכעוזר ראש המבצעים הימיים.

ביולי 2017 מונה למפקד קבוצת התקיפה העשירית , באפריל 2018 מונה לקצין אג"ם של פיקוד מרכז של ארצות הברית. באוגוסט 2019 מונה למפקד הצי החמישי במקום ג'יימס מלוי. במאי 2021 הועלה לדרגת אדמירל ומונה למפקד צי האוקיינוס השקט הוא שירת בתפקיד עד אפריל 2024. במאי 2024 מונה למפקד פיקוד האינדו-פסיפי של ארצות הברית.

במהלך שירותו רשם מעל 6,000 שעות טיסה במטוסי F-14, F-15, ו-F-18, וכ-1,100 נחיתות על נושאות מטוסים.

==קישורים חיצוניים==

*[https://www.navy.mil/Leadership/Biographies/BioDisplay/Article/2236378/vice-admiral-samuel-paparo/ ביוגרפיה] באתר הצי

==הערות שוליים==

קטגוריה:בוגרי אוניברסיטת וילאנובה
קטגוריה:בוגרי אוניברסיטת אולד דומיניון
קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של הצי
קטגוריה:מעוטרי מדליית האוויר
קטגוריה:טייסי צי ארצות הברית
קטגוריה:מעוטרי כוכב הארד
קטגוריה:מפקדי הצי החמישי של ארצות הברית
קטגוריה:מפקדי צי האוקיינוס השקט של ארצות הברית
קטגוריה:מפקדי פיקוד האינדו-פסיפי של ארצות הברית
קטגוריה:אמריקאים שנולדו ב-1964
ישראל יוסף הנדל

הרב ישראל יוסף הכהן הנדל (נולד בו' בחשוון תשי"ב, 1951) הוא חבר בבית דין רבני חב"ד, רב קהילת חב"ד במגדל העמק ומשגיח ראשי בישיבת תומכי תמימים המקומית.

==ביוגרפיה==
נולד במונטריאול שבקנדה לשיינא חוה ולרב יצחק הנדל אב"ד במונטריאול. למד בישיבת תומכי תמימים מונטריאול, בישיבת תומכי תמימים המרכזית בכפר חב"ד ובישיבת תומכי תמימים המרכזית ב-770.

בי"ג בסיוון תשל"ד נישא לטויבא פרידא בת הנגיד שמואל אייזיק פופאק.

בי"א בשבט תשל"ו, 1976 נשלח על ידי הרבי מחב"ד לארץ ישראל, כחלק מקבוצה של 23 שלוחים, שם למד בכולל אברכים בצפת אצל הרב אריה ליב קפלן. בסוף שנת תשל"ח ביקש המשפיע הרב מנחם מנדל פוטרפס שקבוצה משליחי הרבי לישראל עליה נמנה הרב הנדל תעבור להתגורר במגדל העמק ותמונה לצוות הישיבה. לאחר שהתקבלה ברכת הרבי עבר לגור בעיר והחל לשמש בצוות ישיבת "תומכי תמימים – מגדל אור" שהקים הרב יצחק דוד גרוסמן. לאחר שהישיבה עברה לרשות חב"ד התמנה שם למשגיח ראשי.

בשנת תשמ"ח בברכת הרבי ובתמיכת בית דין רבני חב"ד והרב גרוסמן התמנה הרב הנדל לרב קהילת חב"ד במגדל העמק המונה כיום מאות משפחות חב"ד.

בשנת תש"פ התמנה לחבר בית דין רבני חב"ד, לאחר ששנתיים קודם שימש כדיין בבית הדין.

==משפחתו==
לרב הנדל 7 בנים ו-6 בנות, בהם:
*הרב מנחם מנדל, (חתן הרב יחיאל מנחם מנדל קלמנסון) רב ושליח חב"ד באתונה, יון.
* חתנו הרב לוי איידלמן, ר"מ בישיבת תומכי תמימים בקריות.
*חתנו הרב חיים שלום הלוי סגל, שליח חב"ד והרב מקומי במלטה.

בשנת תשס"ז נהרג בנו לוי עם עוד שני בחורים בתאונת דרכים בדרך לשמח חיילים בחג החנוכה.

== מפסקיו ==
*טוען שאפשר לעשות ברכת כהנים בארץ ישראל רק ביום טוב ולא בשבת וימי חול.
*בשנת תשס"ט יצאו כמה מרבני חב"ד בהם הרב מרדכי שמואל אשכנזי והרב יצחק יהודא ירוסלבסקי נגד כשרות של הרב הנדל על מצות הנמכרות תחת המותג 'עבודת יד', מכיוון שלטענתם תהליך הרידוד והכנת המצות נעשה על ידי מכונה, והחלק היחיד שנעשה בידיים הוא הכנסת המצות לתנור, הדבר עורר פולמוס גדול בחב"ד בנוגע למעשה בפועל.
* טוען שאסור לאכול מוצרים עם גופי כשרות שראשיהם ורבניהם נכחו במעמדים בהם דיברו נגד הרבי מלובביץ', בשנים תשמ"ט ותש"ן, ולא מחו על כך.
* בחור ישיבה שגר מחוץ לישראל ולומד בישראל חייב לחגוג יום טוב שני של גלויות.
*חולה קורונה שנמצא בבידוד עדיף שיעשה כפרות על כסף ולא על תרנגול באמצעות שליח.

==ספריו==
* קדושים תהיו – מדריך לזוג הנשוי לחיי קדושה בתקופת הטהרה, קטעי מקורות על מצות עונה
* מדריך לטהרת המשפחה – על פי שיטת חב"ד, תשס"ט, בשנת תשע"א יצא גם באנגלית
* ממלכת כהנים – פסקים וחידושי תורה משלושה דורות למשפחת הנדל: אביו הרב יצחק הכהן הנדל, מעצמו, ושיעורים ששמע בנו הבחור לוי על מסכת גיטין בהיותו בישיבת תומכי תמימים בלוד, תשע"ד
* שלחן כהנים – הלכות הנוגעות לברכת כהנים, קדושתם וטהרתם, תשע"ח

==קישורים חיצוניים==
*מנחם ברונפמן, [https://online.fliphtml5.com/thbx/oklb/#p=26 הרב הנדל בריאיון] לעיתון כפר חב"ד 1836, עמ' 26–36

==הערות שוליים==

קטגוריה:רבנים חרדים ישראלים
קטגוריה:חברי בית דין רבני חב"ד
קטגוריה:מגדל העמק: אישים
קטגוריה:ישראלים ילידי קנדה
קטגוריה:שלוחי חב"ד
קטגוריה:בוגרי רשת ישיבות תומכי תמימים
קטגוריה:ישראלים שנולדו ב-1951
מרליון

פסל המרליון על רקע [[מרינה ביי סנדס בשקיעה]]
ממוזער
המרליון במיקומו המקורי, [[1994שמאל|ממוזער]]
מרליון (, , , ) הוא הסמל הלאומי של סינגפור. המרליון הוא בעל חיים בעל ראש אריה וגוף של דג והוא מופיע בסמלי קבוצות הספורט של המדינה, לשכות התיירות, וכסמל פטריוטי כללי של האומה הסינגפורית.<ref></ref> מקור השם "מרליון" הוא הלחם בסיסים של המילים "Mer" (ים), שאותו מייצג גוף הדג ומייצג את השורשים של המדינה ככפר דייגים, ו-"Lion" (אריה), המיוצג על ידי ראש האריה ומייצג את שמה המקורי של סינגפור, "סינגפורה" - עיר האריה. המרליון עוצב על ידי הבריטי אלק פרייז'ר ברונר, אוצר אקווריום ואן קליף שבמדינה, על מנת לשמש כחלק מהלוגו של לשכת התיירות הסינגפורית. אף על פי שהמרליון הוצא מהלוגו בשנת 1997, ממשיכה לשכת התיירות הסינגפורית להחזיק את הזכויות עליו.<ref></ref>

== פסל המרליון ==
הקמת פסל המרליון נהגתה על ידי סגן הדיקן של אוניברסיטת סינגפור ונבנה בין נובמבר 1971 לאוגוסט 1972.<ref name=URASkylineMerlionMove/><ref name="NLBinfopedia">Merlion Restaurant and Bar <http://www.merlion.us/></ref> הפסל שוקל 70 טון ומתנשא לגובה 8.6 מטרים, מחירו 165,000 דולרים אמריקאים.<ref name="URASkylineMerlionMove"></ref>

ב-15 בספטמבר 1972, התקיים טקס מיקום פסל המרליון במעמד ראש ממשלת סינגפור לי קואן יו. פסל המרליון המקורי עמד בשפך נהר הסינגפור, עם גשר אנדרסון מאחוריו.<ref name=URASkylineMerlionMove/>

לאחר השלמת גשר אספאלנדה בשנת 1997, נחסם מראה פסל המרליון ממפרץ מרינה. בעקבות זאת, הועבר פסל המרליון למקום במרחק 120 מטרים משם בשנת 2002, לפארק המרליון של ימינו שנמצא בקרבת מלון מרינה ביי סנדס. ב-1998 נוספו למרליון מזרקות המים, וב-2006 שופץ ונוקה פעם נוספת.

=== העתקי המרליון ===
בנוסף לפסל המרליון הגדול והידוע, קיימים עוד ארבעה פסלי מרליון ברחבי סינגפור:
* פסל מרליון בגובה שני מטרים, הממוקם בפארק המרליון, מאחורי הפסל הגדול.
* פסל מרליון בגובה שלושה מטרים בלשכת התיירות של סינגפור.
* פסל מרליון בגובה שלושה מטרים הממוקם בהר פבר, אחת הנקודות הגבוהות בסינגפור מהן ניתן לצפות על כל סינגפור.
* זוג פסלי מרליון ב"Ang Mo Kio Residential Committee".

בעבר פעל פסל מרליון ענק בגובה 37 מטרים שמוקם באי סנטוזה והיה קיים בו מצפה.

== לקריאה נוספת ==
* Analysis of the mythology and meaning of the Merlion from the perspective of country branding in: Koh, Buck Song (2011). Brand Singapore: How Nation Branding Built Asia's Leading Global City. Marshall Cavendish, Singapore. .

== קישורים חיצוניים ==

* [http://www.visitsingapore.com/publish/stbportal/en/home/about_singapore/the_merlion/frequently_asked_questions.html Official Merlion FAQs on Singapore Tourism Board website]
* [https://web.archive.org/web/20090305095404/http://938live.sg/portal/site/938Live/menuitem.43735da1634c4377d21b2910618000a0/?vgnextoid=a96bb1d5b8cbf110VgnVCM1000001f0aa8c0RCRD&mcParam=18d2638896593110VgnVCM100000e101000aRCRD 938LIVE Merlion Struck by Lightning report]
* [https://www.shinyvisa.com/facts-about-merlion/ Facts on Singapore Merlion on Shinyvisa website]
* [https://singapore360.com/360/merlion_night_2020/ 360° VR view of the Merlion Park in September 2020]

== הערות שוליים ==

קטגוריה:סינגפור: תיירות
קטגוריה:סינגפור: סמלים לאומיים